./data/phi0914/phi00134/phi0914.phi00134.perseus-lat1.xml
Porcius consul, postquam abrogata lex Oppia est, extemplo viginti quinque       navibus longis, quarum quinque sociorum erant, ad Lunae portum profectus est       eodem exercitu convenire  iusso et edicto per oram maritimam       misso navibus omnis generis contractis ab Luna proficiscens edixit, ut ad portum            Pyrenaei sequerentur; inde se frequenti classe ad hostis iturum             praetervecti Ligustinos montes sinumque       Gallicum ad diem, quam edixerat, convenerunt  inde Rhodam ventum, et praesidium       Hispanorum, quod in castello erat, vi deiectum   ab Rhoda secundo vento Emporias perventum  ibi copiae omnes praeter socios       navales in terram expositae